b'\n_START_ARTICLE_\nMal\xc4\x8dkipal\xc4\x8dki\n_START_SECTION_\nO pesni\xc5\xa1ki zbirki\n_START_PARAGRAPH_\nPesmi govorijo o vasi in stvareh, s katerimi se otroci ves \xc4\x8das sre\xc4\x8dujejo (pri igri, doma, v vrtcu, v \xc5\xa1oli, naravi ...), zato so prizori polni razposajenosti in igrivosti, ki sta tako zna\xc4\x8dilni za otrokove podvige, raziskovanja in pustolov\xc5\xa1\xc4\x8dine. V knjigi najdemo otro\xc5\xa1ke igre in dogodiv\xc5\xa1\xc4\x8dine, prepletene z otro\xc5\xa1kimi ob\xc4\x8dutji in s podobami iz narave. Vse to je prikazano na \xc5\xbeivahen, iskriv in izviren na\xc4\x8din, ki poskrbi za to, da otrokom ob branju nikoli ni dolg\xc4\x8das._NEWLINE_Zbirka ne vsebuje pesmi o \xc5\xbeivalih - te so glavna tema pesni\xc5\xa1ke zbirke Sa\xc5\xa1e Vegri z naslovom Kdo bo z nami \xc5\xa1el v gozdi\xc4\x8dek, katera z Mal\xc4\x8dkipal\xc4\x8dki tvori celoto. Tudi slednjo knjigo krasijo ilustracije Marjana Man\xc4\x8dka.\n_START_SECTION_\nInterpretacija pesmi\n_START_PARAGRAPH_\nOtro\xc5\xa1ka pesmica govori o podobnosti pravljice Snegulj\xc4\x8dica in sedem pal\xc4\x8dkov z resni\xc4\x8dnostjo. Vzgojiteljice v vrtcih imajo svoje varovance, ki sedijo na stol\xc4\x8dku za mizico in z \xc5\xbelicami delajo velik hrup - kot je pri kopanju rude. \xc4\x8ce je tovari\xc5\xa1ica morda kdaj pojedla jabolko, in \xc4\x8de njen glavnik nima strupenih zob ter robov, jo morda pred vrtcem \xc4\x8daka princ.'